**TEHNIČKA ŠKOLA ČAKOVEC**

**Športska 5**

**40000 ČAKOVEC**

Čakovec, 28. listopada 2022.

**KLASA: 400-02/22-01/1**

**URBROJ: 2109-58-01-22-03**

**OBRAZLOŽENJE FINANCIJSKOG PLANA ZA 2023. GODINU I PROJEKCIJE PLANOVA ZA 2024. i 2025. GODINU**

Tehnička škola Čakovec osnovana je 13. rujna 1995, a pravni je slijednik pravnih osoba od 1890. godine kada je osnovana Šegrtska škola Čakovec. Osnivač škole je Međimurska županija, Ruđera Boškovića 2, Čakovec, odobrenje za rad škole Klasa: UP/I-602-03/95-01-1274, URBROJ: 532-06/95-01 izdano je 13. rujna 1995. godine.

U Tehničkoj školi Čakovec redovni učenici obrazovat će se ove školske godine za ukupno 16 različitih kvalifikacija, te 1 gimnazijski program. Svih 16 programa kvalifikacija su u dva strukovna obrazovna sektora: elektrotehnika-računalstvo i strojarstvo. Od ove školske godine umjesto dosadašnjeg zanimanja elektrotehničar koji je uveden 1996. godine upisan je jedan razredni odjel učenika prvih razreda za zanimanje tehničar za elektroniku, dok je umjesto gimnazijskog programa upisano više učenika u zanimanjima tehničar za računalstvo i tehničar za mehatroniku. U ovoj školskoj godini realizirat će se nastava za ukupno 11 kvalifikacija u trogodišnjem trajanju. Od toga je 9 kvalifikacija prema Jedinstvenom modelu obrazovanja (JMO) – novo je zanimanje automehatroničar, te kvalifikacija za CNC operatera/ku po dva različita kurikuluma - po klasičnom modelu upisano je jedno odjeljenja 1. razreda, dok ćemo u svakoj godini imati po jedno odjeljenje učenika koji će se obrazovati po eksperimentalnom programu CNC operater/ka prema dualnom obrazovanju u trogodišnjem trajanju. Nastava je organizirana u jutarnjoj i poslijepodnevnoj smjeni, te se odvija prema Godišnjem planu i programu škole te Školskom kurikulumu.

Zakonske i druge podloge na kojima se zasniva rad škole:

1. Zakon o odgoju i obrazovanju u osnovnoj i srednjoj školi, NN br. 87/08, 86/09, 92/10, 90/l1., 5/12, 86/2, 126/12, 94/13, 152/14, 07/17, 68/18, 98/19,64/20.
2. Zakon o ustanovama, NN br. 76/93, 29/97, 47/99, 35/08, 127/19
3. Zakon o proračunu, NN br. 87/08, 136/12, 15/15, 144/21, Pravilnik o proračunskim klasifikacijama, NN br. 87/08, 120/13, 1/20 i Pravilnik o proračunskom računovodstvu i računskom planu NN br. 114/10, 31/11, 124/14, 115/15, 87/16, 3/18, 126/19
4. Godišnji plan i program rada za školsku godinu 2022./2023.
5. Školski kurikulum za školsku godinu 2022./2023.
6. Upute i smjernice za izradu proračuna Međimurske županije za razdoblje 2023.-

2025. godine.

**OBRAZLOŽENJE OPĆEG DIJELA FINANCIJSKOG PLANA ZA 2023. GODINU, TE PROCJENE ZA 2024. I 2025. GODINU**

Financijski plan Tehničke škole Čakovec za 2023. godinu i projekcije za 2024. i 2025. godinu napravljeni su na temelju financijskog plana za 2022.godinu, te ostvarenim rezultatima za razdoblje 1.1.-01.10.2022.godine.

Planirani ukupni prihodi za 2023. godinu iznose 5.063.192 EUR a rashodi 4.617.067 EUR.

Izvori sredstava za financiranje rada škole u 2023. su:

* Opći prihodi i primici u iznosu od 5.580,00 EUR
* Vlastiti prihodi u iznosu od 35.250,00 EUR, od čega se 100,00 EUR odnosi na prihode od kamata banke, 35.150,00 EUR na prihode od prodaje proizvoda i pružanje usluga
* Prihodi za posebne namjene u iznosu od 20.000,00 EUR koji se odnose na prihode od školskog kurikuluma, osiguranja učenika, škole plivanja i drugih aktivnosti koje se odnose na učenike
* Decentralizirana sredstva u iznosu od 267.900,00 EUR, a odnose se na materijalne troškove, troškove energenata, investicijskog održavanja te naknade za dolazak na rad
* Pomoći u iznosu od 2.055.894,00 EUR koja se odnose na projekt Regionalni centar kompetencija, te projekte ERASMUS+,
* Ostale pomoći koje iznose 2.355.000,00 EUR a odnose na plaće i materijalna prava zaposlenika
* Pomoći proračunskim korisnicima temeljem prijenosa EU sredstava u iznosu 6.300 EUR koja se odnose na plaće pomoćnika u nastavi
* Donacije u iznosu od 200,00 EUR
* Prihodi od nefinancijske imovine u iznosu od 500,00 EUR a koji se odnose na prihode od prodaje stanova na kojima postoji stanarsko pravo.

Prihodima iz financijskog plana za 2023. godinu predviđeno je financiranje:

1. Plaća, skupina 31 u iznosu od 2.689.782,00 EUR
2. Materijalnih rashoda, skupina 32 ( naknade troškova zaposlenima za dolazak na rad, rashodi za energiju, rashodi za usluge, dnevnice, naknade za smještaj, naknade za prijevoz, seminari…) u iznosu od 1.256.701,00 EUR. Pokazatelj uspješnosti biti će realizacija planiranih aktivnosti iz nastavnih planova, strukovnih kurikuluma, te školskog kurikuluma.
3. Financijskih rashoda, skupina 34, u iznosu od 1.600,00 EUR,
4. Subvencija, skupina 35, u iznosu od 367.099,00 EUR, koje se odnose na troškove pravnih osoba koje su partneri na projektu (trgovačka društva)– rad njihovih stručnjaka i timova u aktivnostima projekta
5. Pomoći dane u inozemstvo i unutar općeg proračuna, skupina 36, u iznosu od 21.956,00 EUR
6. Ostalih rashoda u iznosu od 200,00 EUR
7. Rashoda za nabavu proizvedene dugotrajne imovine, skupina 42:
* Postrojenja i oprema - skupina 422 - u iznosu od 279.429,00 EUR,
* Knjige, umjetnička djela i ostale izložbene vrijednosti - skupina 424 -u iznosu od 300,00 EUR

Ukupni prihodi za 2023. godinu su veći od rashoda u iznosu od 446.125,00 EUR a iznos se odnosi na projekt RCK, obzirom da rashodi nastali krajem 2022. godine će biti naplaćeni nakon odobrenja ZNS-a i isplate predviđeno u 2023.godini.

Projekcije plana ukupnih prihoda i rashoda za 2023. godinu iznose 2.846.600,00 EUR, dok projekcije plana ukupnih prihoda i rashoda za 2024. godinu iznose 2.954.320,00 EUR.

**OBRAZLOŽENJE POSEBNOG DIJELA FINANCIJSKOG PLANA ZA 2023. GODINU, TE PROCJENE ZA 2024. I 2025. GODINU**

1. **PROGRAM: PROJEKT ŠKOLA JEDNAKIH MOGUĆNOSTI 2022.-2023.**



**a) Cilj programa**

Cilj je omogućiti učenicima sa određenim poteškoćama da uz pomoć stručnjaka – pomagača u nastavi prati nastavu u školi kako bi što lakše i kvalitetnije savladao propisane programe svog zanimanja. Broj učenika koji će imati podršku pomagača na početku svake školske godine određuje Povjerenstvo koje imenuje osnivač.

**b) Pokazatelji uspješnosti**

Ovim projektom na prijedlog stručnog povjerenstva koje je imenovala Međimurska županija omogućeno je jednom učenike Tehničke škole Čakovec tijekom školske godine 2022./2023. da uz pomoć stručnjaka – pomagača u nastavi prati nastavu u školi kako bi što lakše i kvalitetnije savladao propisane programe svog zanimanja.

1. **PROGRAM: PROJEKT E-ŠKOLE**



**a) Cilj programa**

Cilj je opremiti školu informacijsko komunikacijskom tehnologijom – prijenosna računala sa pripadajućim softverom za sve nastavnike, interaktivne ploče sa softverom za dvije učionice, kabliranje i umrežavanje svih prostorija u školi. U školi će poslovima održavanja preuzete informatičke opreme biti sufinancirani od strane osnivača troškovi rada stručnjaka-nastavnika u trajanju ukupno 2 sata tjedno.

**b) Pokazatelji uspješnosti**

U sklopu projekta 78 nastavnika preuzelo je prijenosna računala sa pripadajućim softverom. U dvije učionice sve je pripremljeno za instaliranje dviju interaktivnih ploča sa softverom. U svim prostorijama školske zgrade kao i radionice postavljena je internetska mrežna instalacija za žičani i bežični prijenos signala. U sklopu projekta uz podršku osnivača jedan je stručnjak zadužen sa poslovima održavanja informatičke opreme. Održano je više edukativnih radionica za nastavnike.

1. **PROGRAM: ŠKOLSKA NATJECANJA**



**a) Cilj programa**

Cilj je poticanje interesa učenika za dodatnim znanjima i boljim vještinama. Učenici se dobrovoljno prijavljuju za natjecanja uz podršku svojih predmetnih nastavnika. Jedan od ciljeva je i razvoj suradničkog ponašanja te rad u timovima..

**b) Pokazatelji uspješnosti**

Jedan od pokazatelja uspješnosti su postignuti rezultati na školskom natjecanju. A posebno kvalificiranje učenika na županijska natjecanja i/ili državna natjecanja. Time se učenicima omogućava osobna afirmacija, a njihovim mentorima vanjska evaluacija stručnog rada. Što veća uključenost učenika na natjecanja također je jedan od pokazatelja uspješnosti. Uspjesi na natjecanjima vrednuju se i okviru pojedinih predmeta.

1. **PROGRAM: ERASMUS + MOBILNOST POJEDINACA**



**a) Cilj programa**

Sudjelovanje u projektu omogućit će upoznavanje suvremenih nastavnih ideja i aktivnosti kojima bi oživjeli nastavne sadržaje i još više ih približili učenicima. SWOT analiza pokazala je želju nastavnika za uključivanje u eTwinning i ERASMUS + projekte, ali kao prepreka pokazao se nedostatak samopouzdanja u korištenju engleskog jezika. Mobilnost nastavnika osnažit će jezične kompetencije nastavnika te omogućiti uvođenje CLIL nastavne metode, što bi ujedno i ojačalo jezične kompetencije učenika i potaknulo njihovo samopouzdanje u korištenju stranog jezika. Dodatnim usavršavanjem nastavnici i stručni suradnici jačaju svoje kapacitete za individualan pristup učenicima s teškoćama u kojem moraju uspostaviti odnos povjerenja, pokazivati empatiju, aktivno slušati i biti podrška i motivator u promjenama. Oplemenjivanje nastave inovativnim nastavnim metodama i jačanje digitalnih vještina nastavnika važan je cilj ovih mobilnosti.

**b) Pokazatelji uspješnosti**

Krajnji cilj je u svakodnevni rad s učenicima implementirati aktivnosti i metode rada koje doprinose razvoju samopouzdanja i jačanju emocionalne inteligencije, odnosno osvještavanje vlastitih te razumijevanje tuđih vrijednosti i potreba te produbljivanja odnosa.Suvremene nastavne metode nastavnici će koristiti u nekoliko testnih razreda u polugodištu pa će učenici tih razreda na kraju školske godine ispuniti anketu o zadovoljstvu u primjeni tih metoda. Učenici će se upoznati s grassroots inicijativom, raznim malim, lokalnim akcijama razvijat će ekološke misli, osmišljavati održiva rješenja u svakodnevnim situacijama. Obrazovanje ima ključnu ulogu u razvijanju odgovornog ponašanja prema resursima svih vrsta, a prevencija i obrazovanje mladih je prvi korak u ostvarivanju tog cilja.

1. **PROGRAM: ERASMUS + IRSKA**



**a) Cilj programa**

Cilj ove mobilnosti je dodatna edukacija učenika i nastavnika za rad REVIT- programom. Ujedno je cilj da se i mentore (majstora koji su zaposleni u gospodarskim subjektima) po poduzećima direktno uključeni u rad sa učenicima upozna sa korištenjem navedenog alata-programa. Unaprjeđenje kvalitete rada u školi kroz stečene ishode vidljiv će biti u tome što će učenici steći iskustva u praktičnom radu korištenjem računalnih aplikacija (digitalno učenje) za dizajniranje i projektiranje. Učenici će osmisliti Tiny House sa potrebnim instalacijama u programu REVIT te će modularno svako zanimanje izraditi svoj dio. Tijekom mobilnosti učenici će imati prilike poboljšati i svoje jezične kompetencije.

**b) Pokazatelji uspješnosti**

Tijekom prakse u Irskoj 18 učenika iz Tehničke škole Čakovec iz zanimanja tehničar za mehatroniku, strojarski računalni tehničar i tehničar za računalstvo će usvojit nove strukovne vještine koristeći nove programe REVIT, te sve će se odvijati na engleskom jeziku te samim time unaprijediti jezične kompetencije bez kojih je teško napredovati te biti konkurentan na tržištu rada po EU standardima. Time će biti konkurentniji na tržištu rada.

Glavna aktivnost planirana je u trajanju od14 dana praktične nastave u poduzećima u Dublinu. Na mobilnost će biti uključeno po 6 učenika iz zanimanja tehničar za računalstvo tehničar za mehatroniku i strojarski računalni tehničar, te 2 nastavnika u pratnji radi kvalitetnije provedbe same mobilnosti. U mobilnost uključiti 2 učenika manjih mogućnosti. Mobilnost će se odviti u Irskoj u proljeće 2023. godine. Evaluacija svih aktivnosti obaviti ćemo tijekom trajanja projekta radi što bolje provedbe samih aktivnosti te diseminacije aktivnosti od odobrenja samog projekta u cilju širenja primjera dobre prakse i novih strukovnih materijala.

1. **PROJEKT REGINALNI CENTAR STROJARSTVA SJEVER-TŠČ**



**a) Cilj programa**

Regionalni centar kompetentnosti Tehničke škole Čakovec pridonijeti će rješavanju problema neusklađenosti znanja koje učenici imaju nakon završetka srednjoškolskog obrazovanja i potreba tržišta rada. Jedan od osnovnih preduvjeta za rješavanje problema je i u neadekvatnosti postojećih prostornih i tehnoloških kapaciteta Tehničke škole Čakovec zahtjevima današnjeg životnog i radnog okruženja. Specifični cilj projekta je stvaranje infrastrukturnih, tehnoloških i organizacijskih preduvjeta za kvalitetnije strukovno obrazovanje te obogaćenu ponudu obrazovanja odraslih sukladno potrebama gospodarstva u području strojarstva u regiji. RCK je namijenjen je učenicima srednjih škola koji pohađaju programe obrazovanja u sektoru strojarstva, odraslim polaznicima, strukovnim nastavnicima te poduzetnicima i gospodarstvu u regiji.

Važan je cilj i povećati relevantnost strukovnog obrazovanja kroz poboljšanje uvjeta za stjecanje praktičnih vještina u ciljanim sektorima srednjeg strukovnog obrazovanja s konačnim ciljem postizanja veće zapošljivosti učenika srednjeg strukovnog obrazovanja

**b) Pokazatelji uspješnosti**

Projektni je koncipiran na način da vodi računa o potrebama ciljnih skupina (učenika, zaposlenika i odraslih polaznika obrazovanja), ali i u skladu sa relevantnim zakonima, strategijama i standardima. Idejni i glavni projekt dogradnje i prilagodbe prostora su osmišljeni tako da zadovoljavaju sve uvjete definirane Zakonom o strukovnom obrazovanju i Državnim pedagoškim standardom. Temeljna obilježja RCK TŠČ će biti inovativne metode poučavanja i inovativni modeli učenja, učenje temeljeno na radu za učinkovitije uključivanje polaznika na tržište rada, uvažavanje potreba polaznika s teškoćama i drugih ranjivih skupina, omogućena vertikalna prohodnost za nastavak obrazovanja, izvrsnost nastavnika, visokokvalitetna infrastruktura, konstruktivna i kreativna suradnja sa socijalnim partnerima, javnim sektorom, gospodarskim subjektima, visokim učilištima i drugim zainteresiranim institucijama šire zajednice. RCK TŠČ će djelovati kao centar izvrsnosti za cjeloživotno obrazovanje u području strojarstva, koje je temeljem Strategije obrazovanja, znanosti i tehnologije princip na kojem se zasniva cjelokupno obrazovanje. Temeljem svega navedenog pokazatelji će se moći procijeniti uz uvjet izgradnje novih 8 praktikuma, multimedijalne dvorane sa pripadajućim prostorima, te nabava didaktičke i ostale opreme za navedenih 8 praktikuma kao i za postojeći radionički dio školske radionice.

1. **PROJEKT USPOSTAVA REGIONALNOG CENTRA KOMPETENTNOSTI U STROJARTSVU SJEVER-TŠČ**



**a) Cilj programa**

Osnovni problema kojeg projektom želimo umanjiti je nedostatak kvalificirane radne snage u području strojarstva, te posredno i mehatronike. Osnovne uzroke središnjeg problema kao što su nedostatak suradnje gospodarskog i obrazovnog sektora, zastarjelost opreme u praktikumima, kurikuluma i metoda izvođenja teoretske i praktične nastave; nedostatak suradnje strukovnih škola sa visokoškolskim institucijama i znanstvenim organizacijama kao i nedostatak međunarodne suradnje i razmjene iskustva na razini strukovnog obrazovanja želimo ovim projektom umanjiti ili u potpunosti riješiti. Na taj način ujedno bismo rješavali i problema koji se tu pojavljuju kao što su neusklađenost ishoda učenja nakon završetka strukovnog obrazovanja i potreba tržišta rada te slaba motivacija učenika za upis strukovnih zanimanja u području strojarstva kao i odraslih polaznika za programe osposobljavanja u području strojarstva.

**b) Pokazatelji uspješnosti**

Projekt će doprinijeti rješavanju problema kroz uspostavu RCK TŠČ čiji primarni cilj će biti uska sprega s gospodarstvenicima regionalnog područja na kojem je RCK uspostavljen. Planirane aktivnosti u suštini bi trebale pomoći i održivosti Centra. Opći cilj je povećanje broja kvalificirane radne snage, u skladu s potrebama gospodarstva, u području strojarstva na području sjeverozapadne Hrvatske. Specifični cilj projekta je podizanje kvalitete strukovnog obrazovanja u području strojarstva u sjeverozapadnoj Hrvatskoj jačanjem poveznica i stvaranjem sinergije između sustava strukovnog obrazovanja u području strojarstva, gospodarstva, znanstvenih organizacija i međunarodnih centara. Rezultati projekta bit će vidljivi iz slijedećih pokazatelja: uspostavljena organizacija rada i plan razvoja RCK; razvijeni, unaprjeđeni i provedeni programi redovitog strukovnog obrazovanja, formalni i neformalni programi za obrazovanje odraslih u području strojarstva, prilagođeni regionalnim potrebama u gospodarstvu; ojačane kompetencije odgojno-obrazovnih radnika i mentora poslodavaca u specifičnim područjima strojarstva relevantnim za regionalno područje te promoviran RCK TŠČ prema svim ciljnim skupinama. Uz Veliki broj edukacija, stručnih putovanja i promocije, u sklopu ovog projekta dodatno će računalnom opremom biti opremljeni svih 8 praktikuma novog RCK, kao i sa nekoliko specifičnih i vrlo vrijednih strojeva i uređaja, a sve kao dopuna opreme nabavljene u sklopu projekta preko ERDF.

Ravnatelj:

 Dražen Blažeka, dipl. ing.